stanford-oval/wikipedia huggingface dataset:
זנב
שימושים לזנבות ביד האדם

האדם צד בעלי חיים, כמו שועלים, כדי להתהדר בזנבותיהם ולהשתמש בהם בתעשיית הפרוות.
שיער זנב סוס משמש לייצור מברשות, מכחולים, קשתות לכלי מיתר דוגמת כינור או קונטרבס ומטאטאים באיכות גבוהה.
קיצוץ זנב

יש הנוהגים לקצוץ את זנבם של כלבים גזעיים גדולים, כמו רוטווילר. יש ביניהם הטוענים כי נשקפת לכלב סכנת נקיעת עמוד השדרה אם לא יקוצץ זנבו, מכיוון שהוא עלול לחבוט בו בחוזקה רבה מדי. תחרויות יופי של גזעים מסוימים מחייבות קיצוץ הזנב. במדינות מסוימות מוגדר קיצוץ זנב של בעלי חיים כהתעללות, ונאסר על פי חוק.
גלריה

זנב של למור קטה
כבשה עם אליה
שכווי הלענה
נמר
עביד צהוב
לווייתן גדול-סנפיר
קצאל זכר
זנב העכסן
זנב של טווס זכר
ראו גם

זנב שור
פרסי בחירת הנוער 2010

| --- | --- |

 תאריך:  8 באוגוסט 2010
 מיקום:  קליפורניהיוניברסל סיטי, לוס אנג'לס, קליפורניה
 מנחים:  קייטי פרי עם מארק סאלינג, קורי מונטית', כריס קולפר וקווין מק'הייל
 מפיק:  פול פלאטרי • בוב ביין • מייקל בורג • קלי ברוק • דייוויד ויילד
 במאי:  מייקל דמפסי
 רשת שידור:    פוקס
 →2009 2011← פרסי בחירת הנוער
טקס פרסי בחירת הנוער לשנת 2010 התקיים ב-8 באוגוסט 2010 באמפיתיאטרון גיבסון שבקליפורניה ושודר בערוץ פוקס. את הטקס הנחו הזמרת קייטי פרי וצוות שחקני הסדרה "Glee"; מארק סאלינג, קורי מונטית', כריס קולפר וקווין מק'הייל. לאורכו של הטקס הופיעו האומנים ג'ייסון דירולו, טרווי מקוי, ברונו מארס, קייטי פרי, ג'סטין ביבר ודידי דרטי מאני.
מספר המועמדויות הרב ביותר: הסדרה "Glee" - 13 מועמדויות
מספר הזכיות הרב ביותר: הסרט "דמדומים 2: ירח חדש" - 8 זכיות
מועמדויות וזכיות > בחירת המוזיקה

| אומן | אומנית | להקה |
| --- | --- | --- |
|  ג'סטין ביבר ג'ייסון דירולו  דרייק  אדם למברט  אשר |  ליידי גאגא מיילי סיירוס  קשה  שאקירה  טיילור סוויפט |  סלינה גומז & הסצנה בלאק אייד פיז  הרכב Glee  ניו בויז  יאנג מאני |
| סינגל השנה | אלבום השנה - פופ | אלבום השנה - רוק |
|  California Gurls - קייטי פרי וסנופ דוג Bad Romance - ליידי גאגא  Can't Be Tamed - מיילי סיירוס  Nothin' on You - בי.או.בי וברונו מארס  Your Love Is My Drug - קשה |  My World 2.0 - ג'סטין ביבר Animal - קשה  The E.N.D - בלאק אייד פיז  The Fame Monster - ליידי גאגא  Here We Go Again - דמי לובאטו |  Brand New Eyes - פאראמור Leave This Town - דוטרי  The Resistance - מיוז  Save Me, San Francisco - טריין  To the Sea - ג'ק ג'ונסון |
| אלבום השנה - ראפ | אלבום השנה - אר אן בי | אלבום השנה - קאנטרי |
|  Relapse - אמינם The Blueprint 3 - ג'יי זי  B.o.B Presents: The Adventures of Bobby Ray - בי.או.בי  Battle of the Sexes - לודאקריס  So Far Gone - דרייק |  Jason Derulo - ג'ייסון דירולו The ArchAndroid - ג'אנל מונה  The Element of Freedom - אלשיה קיז  Rated R - ריהאנה  Raymond v. Raymond - אשר |  Fearless - טיילור סוויפט Doin' My Thing - לוק בריאן  The Foundation - הלהקה של זאק בראון  Need You Now - ליידי אנטבלום  Play On - קארי אנדרווד |
| חבירה מוזיקלית | אומן רוק | שיר רוק |
|  בי.או.בי והיילי ויליאמס - Airplanes אנריקה איגלסיאס ופיטבול - I Like It  טימבלנד וקייטי פרי - If We Ever Meet Again  ליידי גאגא וביונסה - Telephone  ווי דה קינגס ודמי לובאטו - We'll Be a Dream |  פאראמור קינגס אוף ליאון  אם.ג'י.אם.טי  מיוז  טריין |  Ignorance - פאראמור All the Right Moves - ואן ריפאבליק  Breakeven - דה סקריפט  Hey, Soul Sister - טריין  You and Your Heart - ג'ק ג'ונסון |
| אומן ראפ | שיר ראפ/היפ-הופ | אומן אר אן בי |
|  אמינם דרייק  ג'יי זי  לודאקריס  פיטבול |  Love the Way You Lie - אמינם וריהאנה Carry Out - טימבלנד וג'סטין טימברלייק  Hello Good Morning - דידי דרטי מאני וטי. איי.  Find Your Love - דרייק  Wavin' Flag - קיינאן |  ביונסה אלשיה קיז  ריהאנה  טריי סונגז  אשר |
| אומן קאנטרי | אומנית קאנטרי | להקת קאנטרי |
|  קית' אורבן לוק בריאן  קני צ'סניי  בראד פייזלי  דריוס ראקר |  טיילור סוויפט מירנדה למברט  מרטינה מק'ברייד  קארי אנדרווד  גרטשן וילסון |  ליידי אנטבלום גלוריאנה  ראסקל פלאטס  שוגרלנד  הלהקה של זאק בראון |
| שיר קאנטרי | שיר אהבה | פריצת השנה - אומן |
|  Fifteen - טיילור סוויפט The House That Built Me - מירנדה למברט  Need You Now - ליידי אנטבלום  Undo It - קארי אנדרווד  Water - בראד פייזלי |  When I Look at You - מיילי סיירוס Catch Me - דמי לובאטו  Neutron Star Collision - מיוז  The Only Exception - פאראמור  Stay - ניק ג'ונאס והאדמיניסטריישן |  ג'סטין ביבר בי.או.בי  ג'ייסון דירולו  דרייק  ניק ג'ונאס והאדמיניסטריישן |
| פריצת השנה - אומנית | הכוכב של הקיץ | הכוכבת של הקיץ |
|  סלינה גומז & הסצנה מירנדה קוסגרוב  קשה  דמי לובאטו  ניקי מינאז' |  ג'סטין ביבר בי.או.בי  טאיו קרוז  דרייק  אמינם |  ליידי גאגא מיילי סיירוס  קשה  קייטי פרי  ריהאנה |
השיר של הקיץ: 
 California Gurls - קייטי פרי וסנופ דוג Airplanes - בי.או.בי והיילי ויליאמס  Alejandro - ליידי גאגא  Billionaire - טרווי מקוי וברונו מארס  Your Love Is My Drug - קשה:
מועמדויות וזכיות > בחירת הספורט

| ספורטאי השנה | ספורטאית השנה |
| --- | --- |
 דייוויד בקהאם דרו בריז  לברון ג'יימס  אפולו אונו  אלברט פוג'ולס:  סרינה ויליאמס מיסטי מיי טרינור  קנדיס פארקר  דניקה פטריק  לינדזי וון
ספורטאי אקסטרים: ספורטאית אקסטרים
 ראיין שקלר טרווויס פסטרנה  קווין פירס  קלי סלייטר  שון וייט:  מאיה גאביירה טורה ברייט  שרה בורק  אשלי פיולק  האנה טטר
מועמדויות וזכיות > בחירת האופנה ושונות

| סקסי השנה | סקסית השנה | קומיקאי/ת השנה |
| --- | --- | --- |
|  טיילור לאוטנר זאק אפרון  קלן לוץ  רוברט פטינסון  איאן סומרהולדר |  מייגן פוקס ג'סיקה ביל  סקרלט ג'והנסון  קים קרדשיאן  קייטי פרי |  אלן דג'נרס עזיז אנסרי  ג'ימי פאלון  צ'לסי הנדלר  ג'ורג' לופז |
| ליין אופנה | אייקון אופנה - גבר | אייקון אופנה - אישה |
|  Miley & Max - מיילי סיירוס ומקס עזריה House of Harlow - ניקול ריצ'י  L.A.M.B. - גוון סטפאני  Sean John -  פ. דידי  William Rast - ג'סטין טימברלייק |  טיילור לאוטנר ראסל בראנד  האחים ג'ונאס  אשטון קוצ'ר  ג'סטין טימברלייק |  סלינה גומז מיילי סיירוס  ליידי גאגא  אווה לונגוריה  קייטי פרי |
| פעיל חברתי | בוגר אמריקן איידול | מעריצים שרופים |
|  שאקירה לאונרדו דיקפריו  אווה לונגוריה  ג'סיקה סימפסון  ג'סטין טימברלייק |  דייוויד ארצ'ולטה קלי קלרקסון  כריס דוטרי  ג'ניפר הדסון  קארי אנדרווד |  שחקני דמדומים דייוויד ארצ'ולטה  ג'סטין ביבר  מיילי סיירוס  שחקני Glee |
| כוכב רשת | ציוץ בטוויטר | משחק וידאו |
|  שיין דוסון גרייסון צ'אנס  פרד פיגלהורן  iJustine  צ'ארלס טריפי |  אלן דג'נרס קים קרדשיאן  אשטון קוצ'ר  ג'ורג' לופז  ראיין סיקרסט |  The Sims 3 Band Hero  Green Day: Rock Band  Halo 3  New Super Mario Bros. Wii |
הווארד מייסון גור

הווארד מייסון גור (באנגלית: Howard Mason Gore;‏ 12 באוקטובר 1877 –  20 ביוני 1947) היה פוליטיקאי אמריקאי מווירג'יניה המערבית, איש המפלגה הרפובליקנית, שכיהן כמזכיר החקלאות השמיני של ארצות הברית מנובמבר 1924 ועד מרץ 1925 בתקופת נשיאותו של קלווין קולידג', ולאחר מכן ועד 1929 כמושל וירג'יניה המערבית ה-17.
ראשית חייו

הווארד מייסון גור נולד במחוז האריסון שבווירג'יניה המערבית, כבנם של החוואי סולומון דמיניון גור, ושל מריטה פיין (לבית רוג'רס) גור. הוא התחנך בבתי הספר המקומיים, סיים את לימודיו בבית הספר התיכון של קלארקסבורג, ולמד חקלאות באוניברסיטת וירג'יניה המערבית, שם סיים את לימודיו ב-1900. ב-1906 נשא גור לאישה את רוקסלן (רוקסי) קורדר ביילי, שנפטרה ב-1928, בעת כהונתו כמושל.
לאחר מות אביו ב-1907 לקח גור על עצמו את האחריות על ניהול החווה המשפחתית, וקנה לעצמו שם בשיטות הניהול המתקדמות לגידול בקר.
קריירה

בשנים 1912–1916 שימש גור כנשיא איגוד מגדלי המקנה של וירג'יניה המערבית. עם פרוץ מלחמת העולם הראשונה, שימש גור כעוזר מנהל המזון של וירג'יניה המערבית. ב-1921, לבקשת איגוד החוות הלאומי, הוא נשכר על ידי מחלקת החקלאות של ארצות הברית לפיתוח תוכנית עבור הממשלה לשיווק מקנה ומוצרים מן החי. לאחר מכן הוא מונה כראש מנהל האריזה והמאגרים על פי חוק של הקונגרס. בשנים 1920–1925 הוא היה חבר במועצת החינוך של וירג'יניה המערבית. פעילויות אלו משכו את תשומת ליבו של הנשיא קלווין קולידג', שמינה אותו כעוזר מזכיר החקלאות בספטמבר 1923. גור החל לגלות עניין בפוליטיקה של המפלגה הרפובליקנית בווירג'יניה המערבית.
מושל וירג'יניה המערבית

בנובמבר 1924 נבחר גור כמושל וירג'יניה המערבית, לאחר שהביס את מועמד המפלגה הדמוקרטית, השופט ג'ייק פישר ואת מועמד המפלגה הסוציאליסטית ג'. ו. בוסוורת'. בבחירות אלו השיגו הרפובליקנים רוב בבית המחוקקים המדינתי, וההפרש של 32,000 הקולות בבחירתו של גור נזקפו ככל הנראה לניצחון של הנשיא קולידג' יותר מאשר לפופולריות האישית של גור. ב-22 בנובמבר 1924 הוא מונה כמזכיר החקלאות של ארצות הברית בממשלו של הנשיא קלווין קולידג' בעקבות מותו של המזכיר הקודם הנרי קנטוול וולאס, כמינוי לתקופת הביניים בין בחירתו כמושל לבין השבעתו, וכיהן בתפקיד עד תום תקופת נשיאותו הראשונה של קולידג' ב-4 במרץ 1925. בתום כהונתו כמזכיר החקלאות הוא הושבע לכהונתו כמושל, וכיהן בתפקיד עד מרץ 1929.
כמו רבים ממושלי וירג'יניה המערבית, היה גור מחויב להפעלת הממשלה לתהליכי מודרניזציה של המדינה. הוא המשיך בבנייה ושיפור של מערכת הכבישים של המדינה. כמושל שהגיע מרקע חקלאי, הוא שאב סיפוק מהעברת יותר כספים מאוצר המדינה אל המחוזות הכפריים שלה, ודאג לקידום חקיקה לאשראי חקלאי ולאגודות השיתופיות.
שנותיו האחרונות

ב-1928 ביקש גור להתמודד על מועמדות המפלגה הרפובליקנית לסנאט של ארצות הברית, אך נוצח בבחירות המקדימות על ידי המושל לשעבר הנרי הטפילד. בשנים 1931–1933 שימש גור כנציב החקלאות של וירג'יניה המערבית. ב-1935 שימש גור כמנהל תוכנית השיקום הכפרי הפדרלית במחוז הריסון. ב-1941 מינה אותו המושל מתיו נילי כחבר בנציבות השירות הציבורי המדינתית, תפקיד בו הוא שימש עד מותו.
הווארד מייסון גור נפטר בקלארקסבורג שבווירג'יניה המערבית ב-20 ביוני 1947. הוא נטמן בבית הקברות המסוני אלקוויו שבעיר.
לקריאה נוספת

Sobel, Robert, and John Raimo, eds. Biographical Directory of the Governors of the United States, 1789–1978, Vol. 4, Westport, Conn.; Meckler Books, 1978, p. 1704
רות כ"ץ

ערך זה עוסק במוזיקולוגית. אם התכוונתם למתרגמת, ראו .
| --- | --- |
אין תמונה חופשית
 לידה:  5 באוגוסט 1927 (בת 97) דיסבורג, גרמניה רפובליקת ויימאר
 ענף מדעי:  מוזיקולוגיה
 מקום מגורים:  ישראל ישראל
 מקום לימודים:  אוניברסיטת קולומביה
 מוסדות:  האוניברסיטה העברית בירושלים
 פרסים והוקרה:  כלת פרס ישראל בתחום חקר התרבות, האומנות והמוזיקולוגיה (2012)
 בן זוג:  אליהוא כ"ץ
 
רות כ"ץ (נולדה ב-5 באוגוסט 1927) היא פרופסור אמריטה בחוג למוזיקולוגיה באוניברסיטה העברית בירושלים. כלת פרס ישראל לשנת ה'תשע"ב (2012) בתחום חקר התרבות, האומנות והמוזיקולוגיה.
ביוגרפיה

רות טוֹרגוֹבניק (Torgownik) נולדה בדיסבורג שבגרמניה ב-1927, ובשנת 1934, לאחר עליית הנאצים לשלטון, עלתה המשפחה לארץ ישראל והתיישבה בתל אביב. לאביה היו שני בתי מלון קטנים בעיר.
היא סיימה את הגימנסיה הרצליה והשתתפה במלחמת העצמאות כחברה במחתרת "ההגנה". ב-1950 נשלחה לניו יורק מטעם הסוכנות היהודית, לשמש מדריכה לתנועת סטודנטים ציונית. בעודה שם למדה באוניברסיטת קולומביה בה סיימה תואר ראשון בשנה אחת ושני קיצים ונבחרה למסדר המצטיינים (Phi Beta Kappa).
בשהותה בארצות הברית הכירה את אליהוא כ"ץ, שהיה אז סטודנט לתואר מתקדם באוניברסיטת קולומביה, ובספטמבר 1951 נישאה לו.
בשנת 1956 סיימה תואר שני, שבמהלכו (1956) נבחרה כ"עמיתה אוניברסיטאית" (University Fellow), וב-1963 קיבלה תואר דוקטור. עבודת הדוקטורט עסקה בעלייתה של האופרה ובקשר בין מוסד האופרה לבין המהפכה המדעית.
באוניברסיטת קולומביה למדה אצל המוזיקולוגים פאול הנרי לאנג (אנ'), אריק הרצמן, קורט זאקס, אוליבר סטראנק, נינו פירוטה, ואצל חוקרי האמנויות מאייר שפירא וליונל טרילינג. באוניברסיטת שיקגו (שם לימד בעלה) השתתפה בסמינרים של המוזיקולוגים הווארד בראון, לאונרד מאייר ואדוארד לווינסקי.
עם שובה לישראל לראשונה, לימדה בשנים 1956–1958 בסמינר הקיבוצים אורנים. לאחר קבלת תואר הדוקטור הייתה בין המייסדים של החוג למוזיקולוגיה באוניברסיטה העברית ב-1963, שם במשך השנים עלתה מדרגת מרצה עד לפרופסור מן המניין, ובשנת 1995 פרשה לגמלאות כפרופסור אמריטה.
כ"ץ שימשה כמופקדת על הקתדרה על שם עמנואל אלכסנדר למוזיקולוגיה. ביחד עם פרופ' דליה כהן ייסדה את המעבדה לאתנומוזיקולוגיה באוניברסיטה העברית.
ב-1989 הקימה את אמירים – התוכנית למצטיינים באוניברסיטה העברית והייתה המנהלת הראשונה של התוכנית עד פרישתה. היא כיהנה כעורכת המוזיקה של האנציקלופדיה העברית מכרך ו' עד הכרך האחרון. שהתה בשבתונים במכון למחקר מתקדם בברלין, בבלג'ו שבאיטליה, במכון אננברג למדעי היהדות בפילדלפיה ובמכון ללימודים מתקדמים באוניברסיטת סטנפורד. ב-1988 היא הוזמנה לשאת הרצאה בסדרת ההרצאות היוקרתית לזכרו של פרופ' פול לזרספלד באוניברסיטת קולומביה. ב-2008 נערך קולוקוויום בינלאומי באוניברסיטה העברית בנושא Interdisciplinarity and the Advancement in the Arts and Sciences לכבודה כחלוצה וכמקדמת את המחקר האינטרדיסציפלינרי.
פרופ' רות כ"ץ היא כלת פרס ישראל למחקר מוזיקלי לשנת ה'תשע"ב יחד עם פרופ' דליה כהן. בעלה, אליהוא כ"ץ, היה חתן פרס ישראל גם הוא, ולזוג שני בנים. אחיה, אפרים טורגובניק, הוא פרופסור למדעי המדינה ולשעבר סגן ראש עיריית תל אביב.
מחקריה > המבנה וההגות המוזיקליים

הספר הוא עיבוד של עבודת הדוקטור של כ"ץ המבדיל את המוזיקה המערבית מאז 1600 ממה שקדם לה, במובנים סוציולוגיים ותרבותיים. בשנות השישים, וכך גם בשנות השמונים, הייתה זו גישה חלוצית בהגות המוזיקולוגית. כ"ץ קישרה את עלייתה של האופרה לסוגות שונות של הספרות האיטלקית והצביעה על ההקבלה בין הגישה הניסויית של חלוצי המדע לבין הופעתה של פרדיגמה אסתטית מוזיקלית חדשה שהיוותה את השיא של "הניסויים" המתמשכים בכוחותיה של המוזיקה.
אנתולוגיה מוערת בארבעה כרכים שערכה כ"ץ בשיתוף עם המוזיקולוג קרל דלהאוז (אנ'). ממפה את הרעיונות העיקריים שעמדו במוקדן של מאות שנים של הגות פילוסופית על המוזיקה למן העת העתיקה. האנתולוגיה סוקרת פילוסופים רבים, ומנתחת בהרחבה את הגותו של כל פילוסוף, תוך התייחסות למצב האמנות באותה עת. האנתולוגיה עורכת סקירה מקיפה של מטפיזיקה והיסטוריה, מדעי הטבע והחברה ובוחנת את הזיקה בין הופעתם של הרעיונות האסתטיים לבין עיצוב הסגנונות והפרקטיקות המוזיקליות.
בניסיון לחשוף את המחשבה העומדת במרכזה של היצירה המוזיקלית במערב קישרה כ"ץ את התאוריה של נלסון גודמן אודות כתב התווים עם התהליך ההיסטורי שהצמיח למעשה את התיווי המוזיקלי במערב, כלומר את העברת הצליל לכתב. גודמן עצמו הכיר בהוכחת קשר זה כהגנה הטובה ביותר על התאוריה שלו.
כ"ץ, ביחד עם רות הכהן חשפה בשני ספרים אלה את ההגות הנעוצה ביצירתה של שפת המוזיקה "הקלאסית" במהלך המאות ה-17 וה-18 מפרספקטיבה כפולה של קבוצת אינטלקטואלים בריטים בני התקופה ושל המדעים הקוגניטיביים המודרניים. המוזיקה מנותחת כאן גם במובנים של המרכיבים של הסגנונות והסוגות הנבחנים וביחס ל"אמנויות אחיות" בנות הזמן. הספר שופך אור חדש על ההיסטוריה של הסגנון והרעיונות באמצעות השימוש בפרספקטיבות התאורטיות המודרניות, ובאותה עת חושף את החוב של האחרונה – תאוריות קוגניטיביות עיקריות - לקודמת.
A Language of It's Own: Sense and Meaning in the Making of Western Art Music
הספר סוקר את התפתחות המוזיקה המערבית באלף השני לספירה לאור התפתחות הרעיונות במערב ומראה איך רעיונות אלה נכללו בתוכה. כ"ץ נסמכת על התזה של מקס ובר שמדגישה את הבסיס הרציונלי השולט במערב, ובהתאם את ”הרציונליזציות" שלאורן מנהלת המוזיקה המערבית את ההתייחסות הפנימית שלה ויוצרת את ההבנה של נושאיה. הספר מתמקד בדרכים שבהן המוזיקה נבנתה והובנה בידי מלחינים והקהל שלהם. הוא מנתח ומדגיש את יחסי הגומלין בין המוזיקה לבין הכתיבה והדיונים על המוזיקה. הספר חושף את הצורה שבה המוזיקה המערבית "חושבת על עצמה", "מודעת" לטכניקה העצמית שלה, יוצרת את משמעויותיה ומנהירה את עצמה מבפנים וכל זאת לאור נסיבות חברתיות ותרבותיות משתנות.
מחקריה > המזרח התיכון

The Israeli Folk Song: A Methological Example of Computer Analysis of Monophonic Music
במונוגרפיה זו (1977) טיפלה כ"ץ ביחד עם דליה כהן בהתפתחות השיר הישראלי לפני קום המדינה על ידי יישום מתודולוגיות חדשות לאנליזה של מוזיקה מונופונית.
ספר זה, אותו כתבה כ"ץ עם דליה כהן, חושף את העקרונות המנחים את המוזיקה הערבית העממית בישראל. מסורת אימפרוביזטורית זו משלבת את ה"מקאם" – המהווה בסיס בתאוריה המוזיקלית הערבית – עם מאפייניו של הטקסט. הספר מדגים את דרכי הביצוע של קורפוס זה תוך כדי בדיקת גורמים מוזיקליים וחוץ מוזיקליים הכוללים גם את אפיוני המבצעים בהקשרם הסוציו-חברתי תרבותי.
The Lachman Problem: An Unsung Chapter in Comparative Musicology
הספר דן במוזיקולוג רוברט לחמן, אחד מחלוצי המחקר האתנומוזיקולוגי - שגלה מגרמניה בשנות השלושים והתקבל לאוניברסיטה העברית. הספר מבוסס על ארכיב לחמן שבספריה הלאומית החושף את קשיי התקבלותו של לחמן באוניברסיטה וקשיי האוניברסיטה באותם ימים וכל זאת בהקשר לתהפוכות שחלו בגרמניה ובישראל בשנות השלושים המאוחרות. כ"ץ גם מסבירה למה העדיפה האוניברסיטה העברית את לחמן על פני קורט זקס (חוקר ידוע ממנו שגלה אף הוא מגרמניה), בשל התעניינותו של לחמן במוזיקה ערבית.
מחקריה > מחקרים נוספים

כ"ץ עסקה גם בנושאים של מהימנותה של מסורת שבעל-פה; בתופעת המנייריזם כאינדיקציה לשינוי חברתי ותרבותי ובתופעות של אקולטורציה וסינקרטיזם.
מלוגרף

מכשיר אלקטרוני שפיתחה כ"ץ ביחד עם דליה כהן שמתעתק ומנתח מוזיקה חד־קולית שמועברת בעל פה ורושם גובה ועוצמה של קול בצורה גרפית. המכשיר שימש אותן בעבודה על הספר Palestinian Art Music ובעבודות רבות אחרות.
רשימת ספריה

The Israeli folk song : a methodological example of computer analysis of monophonic music / Dalia Cohen, Ruth Katz. Jerusalem : Magnes Press, 1977
Contemplating music. Source readings in the aesthetics of music. New York: Pendragon Press ,1986
The Lachmann problem [book + sound recording] : an unsung chapter in comparative musicology : including unpublished letters and lectures of Robert Lachmann / Ruth Katz. Jerusalem : Hebrew University Magnes Press, c2003
The arts in mind : pioneering texts of a coterie of British men of letters / Ruth Katz and Ruth HaCohen, editors. New Brunswick, NJ : Transaction Publishers, c2003
Tuning the mind : connecting aesthetics to cognitive science / Ruth Katz and Ruth HaCohen. New Brunswick, N.J. : Transaction Publishers, c2003
Palestinian Arab music [book + sound recording] : a Maqam tradition in practice / Dalia Cohen and Ruth Katz. Chicago : University of Chicago Press, c2006
A language of its own : sense and meaning in the making of Western art music / Ruth Katz. Chicago : University of Chicago Press, 2009
לקריאה נוספת

A Language of It's Own: Sense and Meaning in the Making of Western Art Music, The University of Chicago Press, Chicago and London, 2009
הערות שוליים

↑  History as ‘Compliance’: The Development of Western Musical Notation in the Light of Goodman’s Requirements,” in Mary Douglas, ed., How Classification Works: Nelson Goodman among the Social Scientists. Edinburgh University Press, 1992.
↑  ‘Melograph’ in The New Grove, vol. 12
| --- | --- |
בקרת זהויות :  NLI: 987007263770605171  BIBSYS: 90274671  BnF: cb12160104h (data)  CANTIC: a11982482  GND: 1020496088  ISNI: 0000 0003 8136 7383  LCCN: n81091384  NLA: 35478732  NTA: 074357913  SUDOC: 092732712  VIAF: 261146910   WorldCat (עם VIAF): 261146910
Back to Black (סרט)

| --- | --- |

כרזת הסרט
 בימוי:  סם טיילור-ג'ונסון
 הופק בידי:  אליסון אוון דברה הייוורד ניקי קנטיש-ברנס
 תסריט:  מאט גרינהאלג
 עריכה:  מרטין וולש
 שחקנים ראשיים:  מריסה אבלה ג'ק אוקונל אדי מארסן לזלי מנוויל
 מוזיקה:  ניק קייב וורן אליס
 צילום:  פולי מורגן
 מדינה:  בריטניה בריטניה ארצות הברית ארצות הברית
 חברת הפקה:  Monumental Pictures StudioCanal
 חברה מפיצה:  בריטניה StudioCanal ארצות הברית Focus Features
 הקרנת בכורה:  בריטניה 12 באפריל 2024 ארצות הברית 17 במאי 2024
 משך הקרנה:  122 דק' 
 שפת הסרט:  אנגלית 
 סוגה:  סרט ביוגרפי, סרט דרמה, סרט מוזיקלי 
 אתר רשמי
 דף הסרט ב־IMDb
 
Back to Black: סיפורה של איימי ויינהאוס (באנגלית: Back to Black) הוא סרט דרמה ביוגרפי המבוסס על חייה של הזמרת-יוצרת היהודייה-בריטית, איימי ויינהאוס, אותה מגלמת מריסה אבלה. את הסרט ביימה סם טיילור-ג'ונסון על פי תסריט מאת מאט גרינהאלג, ומככבים בו בתפקידי משנה ג'ק אוקונל, אדי מרסן ולזלי מנוויל.
הסרט בהפצה של "StudioCanal" יצא בהקרנת בכורה בבריטניה ב-12 באפריל 2024, ובהפצתה של "Focus Features" בארצות הברית ב-17 במאי 2024.
רקע עלילתי

עלילת הסרט מתמקדת בקורות חייה ובקריירה של ויינהאוס, החל מימיה הראשונים בתחילת שנות ה-2000 כמוזיקאית ג'אז בצפון לונדון ועד לשיא עלייתה לתהילה כזמרת זוכת גראמי עם להיטים כמו "Rehab" ו-"Back to Black".
צוות השחקנים

מריסה אבלה – איימי ויינהאוס
ג'ק אוקונל – בלייק פילדר-סיביל
אדי מארסן – מיטש ויינהאוס
ג'ולייט קוואן – ג'ניס ויינהאוס
לזלי מנוויל – סינתיה ויינהאוס
הפקה > פיתוח

לאחר מותה של ויינהאוס בשנת 2011, ביקשו מספר קולנוענים להפיק סרט ביוגרפי שיתבסס על חייה, אך כל הניסיונות האלו לא צלחו ונשכחו. אחד מניסיונות אלו כלל פרויקט אחד משנת 2015 בהפקת "Lotus Entertainment", שכלל את נומי ראפאס בתפקיד ויינהאוס. באוקטובר 2018, הוכרז כי קרן עיזבונה של ויינהאוס חתמה על עסקה להפקת סרט ביוגרפי על קורות חייה. ביולי 2022, דווח מטעם "Deadline Hollywood" דיווח כי הסרט יופק על ידי "StudioCanal". עוד נמסר כי הסרט יבויים על ידי סם טיילור-ג'ונסון על פי תסריט מאת מאט גרינהאלג, וכי על ההפקה בפועל יופקדו אליסון אוון ודברה הייוורד, לצד ניקי קנטיש-בארנס.
הפקה > ליהוק

בינואר 2023 נמסר על ליהוקה של מריסה אבלה לגילום דמותה של ויינהאוס. בשלהי אותו החודש, נמסר על ליהוקם של ג'ק אוקונל, אדי מארסן ולזלי מנוויל; עוד נמסר כי אוקונל יגלם את דמותו של בלייק פילדר-סיביל, בעלה של איימי בין השנים 2007–2009, וכי מרסן ומנוויל מגלמים את אביה וסבתה של איימי, מיטש וסינתיה ויינהאוס, בהתאמה. בהמשך נמסר על ליהוקה של ג'ולייט קוואן לגילום דמות אמה של איימי, ג'ניס ויינהאוס.
הפקה > צילומים

צילומי הסרט התקיימו בלונדון מינואר עד אפריל 2023, ועליהם הופקדה צלמת הקולנוע פולי מורגן. מספר סצנות מתוך הסרט צולמו במועדון הג'אז של רוני סקוט, מחוץ לדירתה הראשונה של ויינהאוס בקמדן טאון, ובגבעת פרימרוז. בפברואר, עברו צילומי הסרט להתקיים באולפני מטרופוליס שבצ'יזוויק. מ-13 במרץ עד 18 במרץ, התקיימו צילומי הסרט בפיצרוביה. בשבוע שלאחר מכן, צילמו אבלה ואוקונל סצנות בגן החיות של לונדון.
הפקה > מוזיקה

הסרט כולל שירים רבים של ויינהאוס שהופקו על ידי "יוניברסל מיוזיק גרופ" ו"סוני מיוזיק פאבלישינג", שיבוצעו על ידי אבלה עצמה. על הלחנת הפסקול הופקדו ניק קייב וורן אליס בעוד שעל הפיקוח המוזיקלי הופקד ג'יילס מרטין.
הפצה

הסרט הופץ על ידי חברת "Focus Features" בארצות הברית, כאשר חברת האם Universal Pictures הפיצה אותו ברחבי העולם חוץ מבבריטניה, צרפת, גרמניה, אוסטרליה, ניו זילנד, בנלוקס, סקנדינביה ופולין. בבריטניה ובפולין, הסרט עלה לאקרנים תחת הפצתה של חברת "StudioCanal" ב-12 באפריל 2024, בגרמניה, אוסטרליה והולנד ב-18 באפריל, ובצרפת וניו זילנד בשבוע שלאחר מכן. בארצות הברית, הסרט עלה לאקרנים ב-17 במאי 2024, לאחר שבמקור התעתד לעלות לאקרנים ב-10 במאי 2024.
פרסים ומועמדויות

| פרס | תאריך | קטגוריה | עבור | תוצאה | מקור |
| --- | --- | --- | --- | --- | --- |
| פרס המוזיקה במדיה של הוליווד | 20 בנובמבר 2024 | סרט בנושא מוזיקה, ביופי או מוזיקלי | Back to Black | מועמדות |  |
| פרס הקולנוע הבריטי העצמאי | 8 בדצמבר 2024 | הופעת המשנה הטובה ביותר | ג'ק אוקונל | מועמדות |  |
| פרס הקולנוע הבריטי העצמאי | 8 בדצמבר 2024 | האיפור ועיצוב השיער הטובים ביותר | פטה דאנסטל | מועמדות |  |
| פרס הקולנוע הבריטי העצמאי | 8 בדצמבר 2024 | הפיקוח המוזיקלי הטוב ביותר | איאן קוק וג'יילס מרטין | מועמדות |  |
איסר בארי

| --- | --- |

בארי ב-1949
 לידה:  1 בינואר 1901 בנדין, האימפריה הרוסית
 פטירה:  30 בינואר 1958  (בגיל 57) ישראל 
 מקום קבורה:  בית הקברות היהודי חוף הכרמל 
 תאריך עלייה:  1921
 מדינה:  ישראל 
 כינוי:  "איסר הגדול"
 השתייכות:   ההגנה   צבא הגנה לישראל
 תקופת הפעילות:  1938–1949 (כ־11 שנים)
 דרגה:   סגן-אלוף
 תפקידים בשירות
 ראש ש"י, ראש מחלקת המודיעין
 תפקידים אזרחיים
 מנהל תע"ש
 
איסר בארי (בירנצווייג; 1 בינואר 1901 – 30 בינואר 1958) היה ראש הש"י בימי קום המדינה וראש מחלקת המודיעין הראשון בצה"ל בדרגת סגן-אלוף. בחודשים הראשונים לאחר הכרזת העצמאות של ישראל ביוזמתו של בארי הוצא להורג מאיר טוביאנסקי ונרצח עלי קאסם, שנחשדו על ידיו בבגידה. בינואר 1949 הועמד לדין צבאי והורשע בחריגה מסמכות על רצח עלי קאסם, ובנובמבר 1949 הורשע בהריגת טוביאנסקי, ונגזר עליו עונש סמלי.